गुवाहाटी/नई दिल्ली. नरेंद्र मोदी और स्मृति ईरानी को लेकर आपत्तिजनक कमेंट करने पर असम के पूर्व कांग्रेस मंत्री नीलमणि सेन डेका ने खेद जताया है। बीजेपी और सोशल मीडिया पर कड़े एतराज के बीच डेका ने सोमवार को कहा कि वह अपने शब्द वापस लेते हैं। बीजेपी के जनरल सेक्रेटरी राम माधव ने बयान को शर्मनाक बताया है। वहीं, असम बीजेपी ने कहा है कि सोनिया गांधी को इस मुद्दे पर माफी मांगनी चाहिए।
शर्मनाक बयानों से कांग्रेस ने पल्ला झाड़ा
मोदी-स्मृति के पर अापत्तिजनक बयान देने वाले असम के कांग्रेस नेता डेका और रूप ज्योति कुर्मी से पार्टी ने पल्ला झाड़ लिया है। राज्य के मुख्यमंत्री तरुण गोगोई ने भी नेताओं के इस बयान की निंदा की है।
कांग्रेस नेताओं के खिलाफ केस दर्ज
- रंगिया के कमलापुर थाने में बेणुधर नाथ ने कांग्रेस नेताओं के खिलाफ एफआईआर दर्ज कराई है।
- असम बीजेपी ने आपत्तिजनक बयान देने वाले कांग्रेस नेताओं की गिरफ्तारी की मांग की है।
- पार्टी के प्रदेश अध्यक्ष सर्वानंद सोनोवाल ने कांग्रेस नेताओं के खिलाफ मानहानि का केस करने की बात कही थी।
क्या है मामला?
- रविवार को असम में एक पब्लिक मीटिंग के दौरान कांग्रेस नेता नीलमणि सेन डेका और विधायक रूप ज्योति कुर्मी ने मोदी और स्मृति पर कमेंट किया।
- साथ ही एचआरडी मिनिस्टर की एजुकेशनल डिग्री पर भी सवाल उठाए।
- असम में अगले साल चुनाव के मद्देनजर सोमवार को स्मृति ईरानी ने एक रैली की।
बीजेपी ने क्या कहा?
- राम माधव ने ट्वीट कर कहा, "क्या एक महिला की अगुआई वाली कांग्रेस लीडरशिप इस तरह का बयान देने वाले नेता को बचा रही है?"
- असम में बीजेपी प्रेसिडेंट और केंद्रीय मंत्री सर्बानंद सोनोवाल ने कहा कि दोनों नेताओं का बयान कांग्रेस की सोच को दिखाता है। दोनों पर कांग्रेस प्रेसिडेंट सोनिया गांधी फौरन कड़ी कार्रवाई करें।
आगे की स्लाइड्स में पढ़ें, मोदी-स्मृति पर आपत्तिजनक कमेंट के बाद सोशल मीडिया पर रिएक्शन...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva bho_Deva